கன்ன பெருந்தசை

கன்ன பெருந்தசை (zygomaticus major muscle) மனித உடலில் அமைந்துள்ள தசைகளில் ஒன்றாகும். இது முக பாவனைகளை ஏற்படுத்தும் தசைகளில் ஒன்றாக உள்ளது. இந்த தசை வாயின் இரு விளிம்புகளை மேல் புறம் மற்றும் பின்புறமாக இழுத்து சிரிப்பு எனும் முக பாவனைகளை ஏற்படுத்தும்.  அனைத்து முக பாவனை தசைகளைப் போல இரு பக்க கன்ன பெருந்தசை 7வது இணை மண்டை நரம்பான முக நரம்புகளால்  கட்டுப்படுத்தப்படுகிறது.

அமைப்பு
இரு கன்ன பெருந்தசை பக்கத்திற்கு ஒன்றாக முகத்தில் அமைந்துள்ள கன்ன எலும்பு பகுதியின்  வளைவில் இருந்து வாயின் விளிம்பு வரை அமைந்துள்ளது.

வேலை
இரு கன்ன பெருந்தசைகள் சுருங்கும் போது வாயின் விளிம்புகள் உயர்ந்து சிரிப்பு எனும் முக பாவனை ஏற்படுகிறது. ஒரு புறம் அல்லது இரு புற தசைகள் சுருங்கும் போது சில நபர்களுக்கு கன்ன குழிவு ஏற்படுகிறது. இதற்கு காரணம் கன்ன பெருந்தசையின் தசை நார் தொகுதிகள் இரண்டாக பிளவுபட்டு இருப்பதாகும்.

படிமங்கள்

மேற்கோள்கள்

தலை மற்றும் கழுத்து தசைகள்
முக பாவனை தசைகள்